Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus rautateiden ja maanteiden julkisista henkilöliikennepalveluista Komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2007/0460 lopull. - COD 2000/0212 */





[pic] | EUROOPAN YHTEISÖJEN KOMISSIO | Bryssel 25.7.2007 KOM(2007) 460 lopullinen 2000/0212 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS rautateiden ja maanteiden julkisista henkilöliikennepalveluista KOMISSION EHDOTUSTA MUUTTAVAEY:n perustamissopimuksen 250 artiklan 2 kohdan nojalla 2000/0212 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tekemistä tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS rautateiden ja maanteiden julkisista henkilöliikennepalveluista 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää jäljempänä lausuntonsa Euroopan parlamentin ehdottamista tarkistuksista. 2. Tausta Tarkistettu ehdotus toimitettiin Euroopan parlamentille ja neuvostolle (asiakirja KOM(2005) 319 lopullinen – 2000/0212 COD): | 22. heinäkuuta 2005 | Alueiden komitea antoi lausuntonsa: | 16. helmikuuta 2006 | Euroopan talous- ja sosiaalikomitea antoi lausuntonsa: | 17. toukokuuta 2006 | Euroopan parlamentti antoi lausuntonsa alkuperäisestä ehdotuksesta KOM(2000) 7 ensimmäisessä käsittelyssä: | 14. marraskuuta 2001 | Yhteinen kanta hyväksyttiin: | 11. joulukuuta 2006 | Euroopan parlamentti antoi lausuntonsa toisessa käsittelyssä: | 10. toukokuuta 2007 | 3. EHDOTUKSEN TAVOITE Ehdotuksen tavoitteena on korvata vuonna 1969 annettu asetus[1], joka muodostaa vieläkin maaliikenteen alan julkista henkilöliikennettä koskevan yhteisön lainsäädäntökehyksen. Talousympäristö on muuttunut perusteellisesti julkiseen maaliikenteeseen kuuluvan henkilöliikenteen alalla vuodesta 1969. Asetus ei enää sovellu tarkoitukseensa, ja siitä aiheutuu oikeudellista epävarmuutta, mikä on jo ilmennyt oikeudenkäyntien määrän lisääntymisenä. Komissio on todennut tämän yhteisön lainsäädäntökehyksen soveltumattomuuden, ja se haluaa lisäksi parantaa tehokkuutta ja palvelun laatua. Tämän vuoksi se teki syyskuussa 2000 ehdotuksen Euroopan parlamentin ja neuvoston asetukseksi[2], jolla oli tarkoitus korvata vuonna 1969 annettu asetus. Kun Euroopan parlamentti oli antanut marraskuussa 2001 lausuntonsa ensimmäisessä käsittelyssä, komissio esitti helmikuussa 2002 muutetun ehdotuksen. Asian käsittely ei ole kuitenkaan edennyt neuvostossa, koska kokemukset markkinoiden avaamisesta ovat hyvin erilaisia eri jäsenvaltioissa. Näiden ongelmien ratkaisemiseksi, Euroopan parlamentissa ja neuvostossa esitettyjen erilaisten kantojen yhteensovittamiseksi sekä Euroopan yhteisöjen tuomioistuimen asiassa Altmark antaman tuomion[3] huomioon ottamiseksi komissio teki heinäkuussa 2005 tarkistetun asetusehdotuksen, joka korvaa vuoden 2002 muutetun ehdotuksen. Tällä ehdotuksella pyritään yksinkertaistamaan lainsäädäntöä, lisäämään joustavuutta julkisten liikennepalvelujen järjestämisessä sekä parantamaan toissijaisuus- ja avoimuusperiaatteiden huomioon ottamista. Ehdotetussa asetuksessa säännellään toimivaltaisten viranomaisten toimintatapoja maitse tapahtuvien julkisten henkilöliikennepalvelujen alalla. Tätä varten siinä määritellään yksityiskohtaiset säännöt korvauksista, joita maksetaan julkisen palvelun velvoitteiden hoitamisesta, sekä yksinoikeuksien myöntämisestä kyseisellä alalla. Yleisenä periaatteena on viranomaisten ja liikenteenharjoittajien suhteiden sopimusperusteisuus ja avoimuuden lisääminen. Euroopan parlamentin pyynnöstä ehdotukseen on sisällytetty nyt ensimmäisen kerran paikallisten viranomaisten valinnan vapaus julkisen liikenteen järjestämisessä. Ehdotetussa asetuksessa vahvistetaan selkeät puitteet, joissa julkisen palvelun sopimuksia voidaan joko kilpailuttaa tai toimivaltaiset viranomaiset voivat tuottaa niitä joko itse tai käyttämällä sisäistä liikenteenharjoittajaa. 4. Komission kanta Euroopan parlamentin esittämiin tarkistuksiin Asiakirjasta on käyty toimielintenvälisiä keskusteluita, jotka mahdollistavat asiakirjan hyväksymisen toisessa käsittelyssä. Euroopan parlamentin esittämät tarkistukset koskevat teknisiä tarkennuksia ja joitakin sisällöllisempiä näkökohtia. Asiakirjassa säädetään alihankintamahdollisuudesta, jota on rajoitettu sen varmistamiseksi, että toimeksisaaja hoitaa itse suuren osan liikennepalveluista. Pienten tai keskisuurten yritysten kanssa suoraan tehtäviin liikennesopimuksiin sovellettavaa enimmäismäärää on korotettu hieman 1,7 miljoonasta 2 miljoonaan euroon (vuotuinen arvo). Asiakirjaan on sisällytetty myös menettelyitä, jotka mahdollistavat muutoksenhaun. Lisäksi tarkistuksissa lyhennetään asetuksen voimaantulon määräaikaa 36 kuukaudesta 24 kuukauteen ja siirtymäkautta 12 vuodesta 10 vuoteen. Komissio voi hyväksyä kaikki Euroopan parlamentin toisessa käsittelyssä hyväksymät tarkistukset. 5. Päätelmä Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla. [1] Neuvoston asetus (ETY) N:o 1191/69, annettu 26 päivänä kesäkuuta 1969, julkisten palvelujen käsitteeseen rautatie-, maantie- ja sisävesiliikenteessä olennaisesti kuuluvia velvoitteita koskevista jäsenvaltioiden toimenpiteistä, asetus sellaisena kuin se on viimeksi muutettuna asetuksella (ETY) N:o 1893/91 (EYVL L 169, 29.6.1991, s. 1). [2] KOM(2000) 7 lopullinen – 2000/0212 (COD), muutettu ehdotuksella KOM(2002) 107 lopullinen. [3] Asia C-280/00, Altmark Trans GmbH ja Regierungspräsidium Magdeburg/Nahverkehrsgesellschaft Altmark GmbH , tuomio annettu 24.7.2003.